FÖLDTANI KÖZLÖNY 
XXV. KÖTET. 1895 SZEPTEMBER-OKTÓBER. 9-10. FÜZET. 
SZABÓ JÓZSEF. 
(1822—1894.) 
Dr. KoCH ANTAL-tÓl.* 
(Arczképpel.) 
Társulatunk választmánya múlt évi május hó 2-ikán tartott illésen 
hozott határozattal engemet tisztelt meg azzal a kitüntető megbízással, 
hogy társulatunk múlt évi nagy halottjáról, hosszú éveken keresztül szeretve 
tisztelt volt elnökéről, a magyar geológia úttörőjéről, e közgyűlésen az 
Elhunytnak nagy érdemeihez méltón megemlékezzem. Habár ilyen nagy 
feladattal szemben erőm fogyatékos voltát órezém is: az Elhunytnak mint 
egykori kedves tanáromnak, később kegyes főnökömnek, majd szives 
tanártársamnak, és mind végig őszinte atyai barátomnak tartozó tisztelet, 
szeretet és hála mély érzete, a társulat részéről pedig a kitüntető bizalom¬ 
nak nyilatkozata a megbízásnak elfogadását és legjobb erőm es tehetségem 
szerinti teljesítését szent kötelességemmé tettek. 
Az Elhúnyt számos érdemének ékes- és igazszavü méltatásában 
különben az Elhunytnak barátai, tisztelői és tanítványai közül többen 
engem már megelőztek, kik ennélfogva jelen föladatom teljesítését lényegé¬ 
ben már előkészítették számomra. Még három éve sincs (1892 ápril. 6), 
hogy társulatunk érdemekben megőszült szeretett elnökét, 70-ik születése 
napja alkalmából — úgyszólván családias körben — ünnepelte, mely szép 
ünnepélyen, hogy jelen nem lehettem, azt még ma is élénken sajnálom. 
Ez alkalommal Böckh János tisztelt alelnökünk szép üdvözlő beszédben 
találóan jellemezte Szabó József nagy jelentőségű érdemeit a hazai geo¬ 
lógia és társulatunk körül, dr. Schafarzik Ferencz részletesebben ismer¬ 
tette szeretett Mesterünknek nagy tevékenységét a geológia és rokonszakok 
terén; Inkey Béla behatóan elemezte Szabó József legnagyobb munkáját, 
kiemelvén megfigyelésekben és eszmékben dús tartalmának fő lényegeit; 
végre dr. Pethő Gyula is egy concret adattal hozzájárult az ünnepelt férfiú 
érdemeinek elismeréséhez. Múlt évi április hó 12-ikén pedig — fájdalom! 
már ravatala fölött — dr. Than Károly a m. tud. akadémia és az egyetem 
nevében mondott megható búcsúbeszédében vázolta az Elhunytnak életét 
* Fölolvasta a társulat 1895. évi februárius hó 6-án tartott közgyűlésén. 
Földtani Közlöny XXV. köt. 1895. (177) 18 
